Rekordi i Rusisë në prodhimin e grurit ngre shqetësime për cilësinë
Gruri i destinuar për kafshët po përdoret për tregun e prodhimit të bukës
Megjithëse në vështirësi ekonomike, bujqësia ruse ja kaloi Kanadasë dhe Shteteve të Bashkuara në eksportin e drithit, duke u bërë kështu furnizuesja kryesore e përbërësve të bukës. Por, rritja e Rusisë si një superfuqi e drithit është shoqëruar nga një rënie në cilësinë e grurit të prodhuar. Shumë rusë kanë ngritur shqetësime se gruri i destinuar për të ushqyer kafshët po përdoret gjithnjë e më shumë për prodhimin e bukës për konsum nga njerëzit. Moti i mirë dhe menaxhimi i efektshëm solli një rekord korrjesh në Rusi, megjithëse ekonomia po zvogëlohet dhe ka më pak burime financimi. Arkady Zolochevsky është president i "Unionit të Grurit të Rusisë". Eksporti i grurit rus ia kaloi për të herë të parë pas disa dekadash Shteteve të Bashkuara. Por, rritja e Rusisë si një superfuqi e grurit po shoqërohet me një rënie në cilësi. Drithërat që përdoren për bagëtinë nuk paraqesin rrezikshmëri për njerëzit, por ato përmbajnë më pak proteina dhe aromë, një problem jo i rëndësishëm për fabrikat që prodhojnë bukë të lirë, por që ka rëndësi për bukëpjekësit rusë. Sergei Zhuravliov është pronar furre. Për të përmirësuar cilësinë e bukës, autoritetet ruse duhet të heqin kontrollin mbi çmimet dhe ta zëvendësojnë me ndihmë për ata që kanë nevojë. Një largim nga subvencionet për prodhuesit e grurit, me qëllim rritjen e konkurrencës dhe fuqisë konsumatore do të ndihmonin krijimin e një ekonomie të shëndetshme.